Item het zijn comen in recht voe meye ende scepen van loeven
peter en willem raspe gebrueden die gegoedt sijn met scepen
brieven van loeven inde goede die waen anthonijs wilen va
adorp in deen zijde ende lambrecht moens meye vranx
zabels en jans mottenen in hoen hovente nedwynde
in dande Aldair de voirs gebrueden begden in huer
guedingen gehouden te werden vanden goeden hier na
bescr te weten van eenen hoppecruythoefkene houden
drie groot roden of domtrint gelegen te nedwynde voe
jans gielijs poerte tuschen de goede des selfs jans ende
de strate geheten den sack Item van eenen wijngde houden
omtrint iiii groot roeden gelegen ald op te hesfelstrate
tuschen de goede arnts macot en wouts respen aen
welke goede de voirs lambrecht also zij seyden zijn hande
hadden Naden welken de selve lambrecht dede seggen
dat hij d voirs goede afghinge en sijn hande daf dade
maer de voirs vranck en jan sijn hofhen hadden aen
tvoirs hoppecruythoefken i d tsijs en aen dand stuck
twee cap en twee halst evenen dair voe hij gevolght
hadde inde hoeven tott derdd genechten en hoepte
dat voert te moegen volgen ec Dairop de voirs gebruedn
deden seggen dat hij hem den voirs tsijs kendden mair
het wae wair dat hij de voirs goede een jaer of meer
selve gepossesseert hadde onde geblaedt dom zij
meynden dat hij dien sculdich wae geweest te betale
maer des niet te myn sij pnteerden hem den tsijs op
te leggen op dwelke de voirs lambrecht noch dede
seggen dat hij selve opte voirs goede hadde zeken
erfpacht daf hij oic in gebreke wae en hoepte dat zij
hem daf op betalinge doen souden Also dat de scepen
van loeven t maniss smeyers wijsden voe een voniss
dat den gebrueden de voirs goede volgen selen bij also
dat zij den voirs tsijs mett cost va rechte in tvvolge
van dien gedaen den voirs lambrechten opleggen
selen en heeft hij van enige erfpachte yet te volgen
dat hij dat doen mach en metten rechte cor oib
scab ex in s maii xxv